PRIMĂRIA ORAŞ DETA

Nr. 10.557/01.11.2022                                             

RAPORT
privind aprobarea proiectului ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală” și a documentației proiectului, respectiv indicatorilor tehnico-economici asociați acestuia.

Pentru promovarea obiectivului de investiții, ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”, pentru utilizarea energiei din surse regenerabile la nivelul autorităților publice locale, luând în considerare: -Ghidul solicitantului în cadrul Programului Operațional Infrastructură Mare (POIM), Axa prioritară 11: Măsuri de îmbunătățire a eficienței energetice și stimularea utilizării energiei regenerabile, - Prioritatea de Investiții: 11.2: Utilizarea energiei din surse regenerabile la nivelul autorităților publice locale - Apel de proiecte nr 11.2, aprobat prin Ordinul Ministrului Investițiilor și Proiectelor Europene nr. 2793/13.10.2022, s-a  întocmit o documentație tehnico-economică faza SF (Studiu de fezabilitate) conf. HG nr. 907/2016, privind etapele de elaborare și conținutul cadru al documentațiilor tehnico-economice aferente obiectivelor de investiții, cu modificările și completările ulterioare.
Studiu de fezabilitate - pentru obiectivul de investiții ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”, proiect nr. 69/2022, DEVIZUL GENERAL, Indicatorii tehnico-economici ai investiției întocmite de proiectant general S.C. OGAUS TECHNOLOGY SRL, cu sediul în loc. Arad, str. Calea Radnei, nr. 149bis, jud. Arad.   
Propunem Consiliului local Deta, aprobarea acesteia, cu avizul Comisiei economice şi al Comisiei de Urbanism şi administrarea patrimoniului. 
În conformitate  cu art. 44, alin. (1) din Legea 273/2006 privind finanțele publice locale, H.G. nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.
Prin prezentul referat propunem aprobarea proiectului ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală” a  documentației tehnico-economice - faza SF - ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”, proiect nr. 69/2022, DEVIZUL GENERAL, Indicatorii tehnico-economici ai investiției, întocmite de proiectant general S.C. OGAUS TECHNOLOGY SRL, cu sediul in loc. Arad,, str. Calea Radnei, nr. 149bis , jud. Arad;
1. DESCRIEREA INVESTIȚIEI    
Proiectul prevede realizarea unui sistem centralizat de producere și distribuție a energiei termice, utilizând surse regenerabile de energie de tip geotermal, în vederea reducerii emisiilor de gaze cu efect de seră și creșterii independenței energetice.

Se va utiliza energie geotermală extrasă din foraj.
Consumatorii propuși sunt clădirile publice, respectiv:

	Nr. Crt.
	Obiectiv
	Nr. C.F.
	Combustibil utilizat în prezent pentru încălzire

	1
	Liceul Tehnologic „Sfântul Nicolae”
	404026
	Gaze naturale

	2
	Spitalul Orășenesc Deta
	400668
	Gaze naturale


Astfel, se propune:

- Realizarea unui foraj de extractie a apei geotermale și a unui foraj de injectie a apei geotermale uzate termic;
- Realizarea unei clădiri cu functiunea de centrala termica, echiparea cu utilaje si echipamente tehnologice;
- Realizarea unei rețelei de distributie a energiei termice

- Realizarea unei conducte de transport a apei geotermale uzate termic către forajul de injecție;
- Realizarea unor puncte de racord la consumatori;
- Realizarea racordurilor la consumatori, pana la punctul de delimitare cu consumatorul.
ARHITECTURA 

Realizarea unei clădiri cu funcțiunea de centrală termică, echiparea cu utilaje și echipamente tehnologice

Descrierea funcționala
Din punct de vedere funcțional clădirea va fi compusă din următoarele spatii:

Spațiu tehnic 66,55 mp, hol 8,69 mp, birou 19,44 mp, vestiar 7,54 mp, G.S. 4,73 mp - TOTAL = 106,95

Intrarea în clădire se realizează din fațada principală de pe latura estică a terenului.

Descrierea tehnică
Infrastructura construcției este alcătuita din fundați de beton armat sub pereți.

Suprastructura este din cadre de beton armat, stâlpi și grinzi, pereți din zidărie de cărămidă cu goluri verticale.

 Placa pe sol este realizată din beton armat și planșeul peste parter este realizat din beton armat.

Învelitoarea este de tip sarpanta de lemn ignifugată înainte și după montaj.

Închideri și compartimentări interioare

Închiderile exterioare sunt din cărămidă cu goluri verticale cu grosimea de 30 cm termoizolați cu vată minerală bazaltică și plăci din tablă zincată fălțuită vopsită în câmp electrostatic.

Compartimentările interioare sunt din cărămidă cu goluri verticale cu grosime 15 cm.

Date tehnice:

DATE TEHNICE GENERALE:

Zona seismică de calcul: Tc=0.7s, ag=0.15g

Clasa de importanță = IV

Categoria de importanță = D

Grad de rezistență la foc = II

CLĂDIRE PROPUSĂ:

Funcțiunea propusă – centrală termică
Regim de înălțime: parter

Prin acest proiect se dorește implementare unei soluții de furnizare a energiei termice pentru încălzire în sistem centralizat. Se vor utiliza surse regenerabile de energie de tip geotermal, având în vedere potențialul ridicat pe raza Oraşului Deta.

Rezultatele imediate ca urmare a implementării proiectului sunt:

· 2 foraje (1 foraj de extracție a apei geotermale și 1 foraj de injecție a apei geotermale);
· 1 centrală termică, echipată cu utilaje și echipamente tehnologice;
· 0,2 km rețea de distribuție a energiei termice;
· 1,6 km rețea de transport a apei geotermale uzate termic;
· producție brută de energie primară din surse regenerabile mai puțin exploatate;
· reducerea emisiilor de CO2 pe raza localității.
Rezultate pe termen lung, ca urmare a implementării proiectului  sunt:

· economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecție şi pe îmbunătățirea calității mediului;
· contribuirea Oraşului Deta la atingerea obiectivelor Uniunii Europene privind producția de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile;
· creșterea producției de energie din surse regenerabile;
· creșterea ponderii energiei regenerabile în totalul consumului de energie primară, ca rezultat al investițiilor de creștere a puterii instalate de producere a energiei termice din surse regenerabile;
· reducerea emisiilor de carbon în atmosferă prin înlocuirea unei părţi din cantitatea de combustibili fosili consumați în fiecare an - gaz natural.

Capacitate suplimentară de producere a energiei din surse regenerabile: 925 kW

Reducerea gazelor cu efect de sera: Scădere anuală estimată a gazelor cu efect de sera: 112 tCO2.    
•Indicatori economici

Valoare totală (INV), inclusiv TVA:

21,562,777.70 lei  inclusiv TVA, din care: C+M –14,383,304.97 lei, inclusiv TVA. 

Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	21,562,777.70lei
	14,383,304.97lei


Durata de implementare a obiectivului de investiții este de 13 luni.

Durata de execuție a obiectivului de investiții este de 9 luni.
Implementarea acestui proiect va reduce atât emisiile de CO2, cat și riscurile și costurile cu energia termică. Se va asigura o îmbunătățire a calității aerului, crearea de noi locuri de munca și îmbunătățirea calității vieții pe raza Oraşului Deta.

Eforturile investiționale nu trebuie considerate numai ca un consum de resurse financiare, ci trebuie judecat ca un proces complex în cadrul căruia se produc bunuri materiale cu o perioada lungă de utilizare, se realizează condiții de viață la standarde europene pentru populația Oraşului Deta și se îndeplinesc condițiile de mediu și dezvoltare durabilă pentru care Romania s-a angajat în momentul integrării în Uniunea Europeana și după.
Anexez: 
- anexa 1 - Descrierea investiției și indicatorilor fizici, inclusiv valorile financiare asociate acestora
- anexa 2: - DEVIZUL GENERAL – privind cheltuielile necesare realizării obiectivului de investiție: ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”.
Prin urmare vă rog să aprobați documentația faza SF, respectiv  indicatorii  tehnico-economici, pentru realizarea investiției, : ,,Realizarea unui sistem centralizat de producere și distribuție a energiei termice pentru clădiri publice din Orașul Deta, jud. Timiș, utilizând surse regenerabile de energie geotermală”.
      ÎNTOCMIT,
   Popescu Viorica                                                                                                  

